શાંત અને સંસ્કારી નગરી રાજકોટમાં છેલ્લા ચાર મહિનામાં બળાત્કારના ૧૨ બનાવ નોંધાયા છે. ત્રણ વર્ષની માસૂમ બાળકી પર બળાત્કાર ગુજારીને હત્યા, ૧૪ વર્ષની એક તરૂણી ઉપર ગેંગરેપ કરીને માતા બનાવી દેવાયાની ઘટના ભૂલાઇ નથી ત્યાં વિધવાની બીજા ધોરણમાં અભ્યાસ કરતી ૯ વર્ષની પુત્રીને પડોશમાં રહેતા ૨૪ વર્ષના અપરિણિત કમલેશ ઉર્ફે મુરલી કાળુભાઇ ભરવાડ નામના શખસે પખવાડિયામાં ત્રણ વખત હવસનો શિકાર બનાવી બળાત્કાર, સૃષ્ટિ વિરૂધ્ધનું કૃત્ય કર્યાની ફરિયાદ નોંધાઇ છે. પોલીસે નરાધમ શખસને કલાકોમાં જ અટકાયતમાં લઇ આકરી સરભરા કરીને વાસનાનું ભૂત ઉતારી નાખ્યું હતું.